এদিকে বেগম খালেদা জিয়ার মুক্তি আন্দোলনে না থাকলেও আসন বণ্টনে বিএনপির কাছে চাওয়া-পাওয়ার শেষ নেই ২০ দলীয় জোটের শরিকদের। এ নিয়ে প্রতিনিয়ত তারা বিএনপির নীতিনির্ধারকদের চাপ দিয়ে যাচ্ছেন। ২০ দলীয় জোট সূত্র জানায়, বিএনপির কাছে ২০০ আসন চেয়েও খুশি নন জোটের শরিক দলগুলো। তাদের দাবি, আসন নিয়ে বিএনপির কাছ থেকে কোনো আশ্বাসই মিলছে না। গত রোববার বিএনপি চেয়ারপারসনের গুলশান কার্যালয়ে জোটের বৈঠকে আসন বণ্টন নিয়ে কোনো কথাই বলেনি বিএনপি। এ নিয়ে হতাশ জোটের শরিকরা। তবে বৈঠকে যুক্তফ্রন্টের এক নেতার ১৫০ আসন চাওয়া নিয়ে হাস্যরসের সৃষ্টি হয়েছিল বলে জানা গেছে।